CELEX: 62009CA0064
Language: da
Date: 2010-04-15 00:00:00
Title: Sag C-64/09: Domstolens dom (Første Afdeling) af 15. april 2010 — Europa-Kommissionen mod Den Franske Republik (Traktatbrud — direktiv 2000/53/EF — artikel 5, stk. 3 og 4, artikel 6, stk. 3, og artikel 7, stk. 1 — ikke korrekt gennemført)

5.6.2010   
            
            
               DA
            
            
               Den Europæiske Unions Tidende
            
            
               C 148/9
            
         Domstolens dom (Første Afdeling) af 15. april 2010 — Europa-Kommissionen mod Den Franske Republik
   (Sag C-64/09) (1)
   
   (Traktatbrud - direktiv 2000/53/EF - artikel 5, stk. 3 og 4, artikel 6, stk. 3, og artikel 7, stk. 1 - ikke korrekt gennemført)
   2010/C 148/14
   Processprog: fransk
   
      Parter
   
   
      Sagsøger: Europa-Kommissionen (ved P. Oliver og J.-B. Laignelot, som befuldmægtigede)
   
      Sagsøgt: Den Franske Republik (ved G. de Bergues og A. Adam, som befuldmægtigede)
   
      Sagens genstand
   
   Traktatbrud — manglende vedtagelse af de love og administrative bestemmelser, der er nødvendige for fuldstændigt og korrekt at gennemføre artikel 2, nr. 13), artikel 4, stk. 2, litra a), artikel 5, stk. 3 og 4, artikel 6, stk. 3, artikel 7, stk. 1, og artikel 8, stk. 3, i Europa-Parlamentets og Rådets direktiv 2000/53/EF af 18. september 2000 om udrangerede køretøjer (EFT L 269, s. 34) — begrebet »demonteringsinformationer« vedrørende udrangerede køretøjer og »stripning« i forbindelse med deres behandling — forpligtelse for producenter af køretøjer og fabrikanter af komponenter til at sørge for, at der foreligger demonteringsoplysninger for hver type nyt køretøj, der bringes på markedet, i form af håndbøger eller elektroniske medier
   
      Konklusion
   
   
               1)
            
            
               Den Franske Republik har tilsidesat sine forpligtelser i henhold til Europa-Parlamentets og Rådets direktiv 2000/53/EF af 18. september 2000 om udrangerede køretøjer, idet den ikke har vedtaget de love og administrative bestemmelser, der er nødvendige for fuldstændigt og korrekt at efterkomme direktivets artikel 2, nr. 13), artikel 4, stk. 2, litra a), artikel 5, stk. 3, og vedrørende artikel 5, stk. 4, for så vidt som autoophuggere, der har accepteret at modtage et udrangeret køretøj til skrotning, er udelukket fra godtgørelsesordningen for behandlingsudgifter, samt artikel 7, stk. 1, og artikel 8, stk. 3.
            
         
               2)
            
            
               I øvrigt frifindes Den Franske Republik.
            
         
               3)
            
            
               Europa-Kommissionen og Den Franske Republik bærer hver deres egne omkostninger.
            
         
      (1)  EUT C 90 af 18.4.2009.